गाजियाबाद न्यूज़ः राजनगर एक्सटेंशन में उल्टी दिशा में चल रही एक स्कूटी व कार में टक्कर हो गई. स्कूटी में दो बहनें थीं. कार की टक्कर के बाद स्कूटी कार में फंस गई और दस मीटर तक घिसटती रही.
 हादसे में स्कूटी चला रही एक बहन की मौत हो गई जबकि दूसरी गंभीर रूप से घायल है. घायल को नरेंद्र मोहन अस्पताल में भर्ती कराया गया है. पुलिस ने आरोपी चालक को हिरासत में लेकर कार को कब्जे में ले लिया है. मृतक युवती की 17 फरवरी को शादी थी और वह बड़ी बहन के साथ शादी की खरीदारी करने के लिए जा रही थी.
 नंदग्राम के मोहन नंगला फिरोजपुर के सतीश शर्मा परिवार के साथ रहते हैं. उनकी 28 वर्षीय बेटी मनीषा शर्मा ने एमबीए किया हुआ है और उसकी शादी 17 फरवरी को होनी थी. शादी के चलते उनकी बड़ी बेटी मेघा शर्मा मायके आई हुई थीं. शाम दोनों स्कूटी से शादी की खरीदारी के लिए निकली थीं. स्कूटी मनीषा चला रही थी जबकि मेघा पीछे बैठी हुई थी.
 दोनों जब मोरटी तिराहे पर पहुंची तो दिल्ली की तरफ उल्टी दिशा में जाने लगी. मोरटी तिराहे से दिल्ली की तरफ 500 मीटर चली तभी एक कार ने स्कूटी में टक्कर मार दी.
 इस घटना में स्कूटी कार में फंस गई और मनीषा कार के पहिये के नीचे आ गई, जबकि मेघा सड़क पर गिर गई. स्कूटी और मनीषा 10 मीटर तक घिसट गईं. मनीषा की मौके पर मौत हो गई. एसीपी नंदग्राम आलोक दुबे का कहना है कि चालक वीवीआइपी सोसायटी के रहने वाला बबलू त्यागी है. उसके हिरासत में लिया गया है.
 
गाजियाबाद न्यूज़ः राजनगर एक्सटेंशन में उल्टी दिशा में चल रही एक स्कूटी व कार में टक्कर हो गई. स्कूटी में दो बहनें थीं. कार की टक्कर के बाद स्कूटी कार में फंस गई और दस मीटर तक घिसटती रही. हादसे में स्कूटी चला रही एक बहन की मौत हो गई जबकि दूसरी गंभीर रूप से घायल है. घायल को नरेंद्र मोहन अस्पताल में भर्ती कराया गया है. पुलिस ने आरोपी चालक को हिरासत में लेकर कार को कब्जे में ले लिया है. मृतक युवती की सत्रह फरवरी को शादी थी और वह बड़ी बहन के साथ शादी की खरीदारी करने के लिए जा रही थी. नंदग्राम के मोहन नंगला फिरोजपुर के सतीश शर्मा परिवार के साथ रहते हैं. उनकी अट्ठाईस वर्षीय बेटी मनीषा शर्मा ने एमबीए किया हुआ है और उसकी शादी सत्रह फरवरी को होनी थी. शादी के चलते उनकी बड़ी बेटी मेघा शर्मा मायके आई हुई थीं. शाम दोनों स्कूटी से शादी की खरीदारी के लिए निकली थीं. स्कूटी मनीषा चला रही थी जबकि मेघा पीछे बैठी हुई थी. दोनों जब मोरटी तिराहे पर पहुंची तो दिल्ली की तरफ उल्टी दिशा में जाने लगी. मोरटी तिराहे से दिल्ली की तरफ पाँच सौ मीटर चली तभी एक कार ने स्कूटी में टक्कर मार दी. इस घटना में स्कूटी कार में फंस गई और मनीषा कार के पहिये के नीचे आ गई, जबकि मेघा सड़क पर गिर गई. स्कूटी और मनीषा दस मीटर तक घिसट गईं. मनीषा की मौके पर मौत हो गई. एसीपी नंदग्राम आलोक दुबे का कहना है कि चालक वीवीआइपी सोसायटी के रहने वाला बबलू त्यागी है. उसके हिरासत में लिया गया है.